पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। अखिल भारतीय तकनीकी शिक्षा परिषद (एआईसीटीई) से मान्यता प्राप्त पॉलीटेक्नीक संस्थानों से 45 प्रतिशत अंको के साथ डिप्लोमा कोर्स उत्तीर्ण करने वाले छात्रों को लेट्रल एंट्री के माध्यम से सीधे इंजीनियरिंग, आर्किटेक्चर व फार्मेसी स्नातक कोर्स के दूसरे वर्ष में एडमिशन मिल सकेगा। ऐसे छात्रों को सेंट्रल बोर्ड ऑफ सेकेण्डरी एजुकेशन द्वारा आयोजित ज्वाइंट एंट्रेंस एक्जाम (जेईई-मेंस) देने की जरूरत नहीं होगी।
एआईसीटीई ने इस संबंध में लिए गए निर्णय का नोटिस जारी कर दिया है। एक अन्य फैसले के तहत एआईसीटीई ने कहा है कि ऐसे डिप्लोमाधारी छात्र जिन्होंने कक्षा १२ वीं वर्ष २०११ से २०१३ के बीच पूरी कर ली हो वे चार वर्षीय इंजीनियरिंग व फार्मेसी तथा पांच वर्षीय आर्किटेक्चर कोर्स के प्रथम वर्ष में सीधे प्रवेश के लिए पात्र होंगे।
एआईसीटीई ने ऐसे इस सुविधा के दायरे में आने वाले छात्रों को तत्काल जेईई की वेबसाइट पर जाकर कक्षा १२ वीं से संबंधित जानकारी अपडेट करने को कहा है। यह सुविधा उन सभी डिप्लोमाधारी छात्रों को दी गई है जो सेंट्रल बोर्ड ऑफ सेकेण्डरी एजुकेशन द्वारा आयोजित जेईई (मेंस)-२०१३ की प्रवेश परीक्षा में शामिल हुए थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn